b"\n_START_ARTICLE_\nCartes col\xc2\xb7leccionables\n_START_SECTION_\nHist\xc3\xb2ria\n_START_PARAGRAPH_\nEl concepte de joc de cartes col\xc2\xb7leccionable (JCC) naix en 1993 amb Magic: The Gathering joc creat per Richard Garfield, encara que anteriorment existien un tipus de joc de carta predecessora denominada actualment joc de baralla de col\xc2\xb7lecci\xc3\xb3 (JBC); les quals presentaven regles m\xc3\xa9s simples i una menor complexitat en comparan\xc3\xa7a al JCC, jugant-se a partir d'una baralla amb cartes predefinides i en el qual cada carta portava generalment una imatge amb un tema en espec\xc3\xadfic segons el tipus de baralla i joc._NEWLINE_Aix\xc3\xad, en 1993 Richard Garfield, professor de matem\xc3\xa0tiques, va m\xc3\xa9s enll\xc3\xa0 del concepte que tenia el joc de baralla de col\xc2\xb7lecci\xc3\xb3 cl\xc3\xa0ssica, i desenvolupa l'actual concepte de JCC despr\xc3\xa9s de ser plantejat i desenvolupat despr\xc3\xa9s d'una conversa sobre P\xc3\xb2quer; en la qual Garfield plantejava com seria el joc si les baralles, en lloc de tenir 54 cartes predefinides pogueren construir-se lliurement. La resposta evident \xc3\xa9s que sempre es ficarien asos i el joc no tindria sentit; no obstant aix\xc3\xb2, Garfield tenia una visi\xc3\xb3 molt distinta dels jocs de cartes, i pogu\xc3\xa9 aix\xc3\xad assolir dissenyar el concepte b\xc3\xa0sic de tots els JCC i crear el seu propi joc._NEWLINE_En aquest \xc3\xa0mbit, cont\xc3\xadnuament apareixen nous jocs basats en llic\xc3\xa8ncies de cinema, s\xc3\xa8ries televisives, c\xc3\xb2mics o llibres, existint un JCC per a cada ambientaci\xc3\xb3 predilecta, podent b\xc3\xa9 col\xc2\xb7leccionar-los o jugar amb els personatges favorits que tinga cada persona."